बेटियों की शादी पर मिलने वाली रकम 20 हजार करे सरकार: रघुनाथ सिंह
भवननिर्माण वर्कर यूनियन सीआईटीयू का डेलिगेट इजलास मंडल कामरेड विनोद कुमार, जगदीश राज, सुरिंद्र गिल, रूपा रानी, राजकुमार, केवल कृष्ण के नेतृत्व में हुआ जिसमें सदस्यों की ओर से लेबर शैड से रैली की शुरूआत की गई।
रैली में जत्थेबंदियों की ओर से झंडे लेकर नारेबाजी की गई और शहर के अन्य चौकों से होती हुए ढांगू रोड स्थित महाजन हाल में जाकर संपन्न हुई।रैली में मुख्य रूप से सीआईटीयू कुल हिंद के मीत प्रधान पंजाब सीआईटीयू के जनरल सचिव कामरेड रघुनाथ सिंह शामिल हुए। डेलिगेट इजलास के शुरू होने पर पदाधिकारियों की ओर से जत्थेबंदी की रिपोर्ट पढ़ी जिसमें जत्थेबंदी के बिछड़े हुए साथी कामरेड संजीव महाजन, विष्णु दत्त गुप्ता, कामरेड बाऊ राम बिछड़े हुए अन्य साथियों के लिए दो मिनट का मौन धारण कर उन्हें श्रद्धांजलि दी गई। सीआईटीयू के मीत प्रधान प्रदेश महासचिव रघुनाथ सिंह ने बताया कि भवन निर्माण मजदूर संबंधी एक्ट 1996 में बनाया गया था और इस एक्ट को देश स्तरीय संघर्षों के उपरांत 2008 में लागू किया गया था। लेकिन साल 2012 में यह एक्ट लागू नहीं हुआ। वहीं देश के पूंजीपति इस एक्ट को लागू नहीं करना चाहते। लेकिन सरकार भवन निर्माण मजदूरों को मिल रही सहूलियतों को भी ठीक ढंग से लागू नहीं करते बल्कि शर्तों के साथ लागू करते हैं। अंत में भवन निर्माण वर्कर यूनियन जिला पठानकोट का चुनाव किया गया। जिसमें 31 सदस्यों की कमेटी बनाई गई। कमेटी में विनोद कुमार को प्रधान जगदीश राज को महासचिव बनाया गया। इस मौके पर केवल कालिया, सुरिंद्र गिल, हरबंस लाल, किशोर शर्मा, राजो राम, राजकुमार अन्य सदस्य मौजूद थे।
खाली पोस्टों को जल्द भरने की मांग भी उठाई
उन्होंनेसरकार से मांग करते हुए कहा कि सरकार को चाहिए कि वह ब्लाक स्तरीय लेबर आफिस बनाएं, लेबर ऑफिसों में मौजूदा 70 प्रतिशत स्टाफ नहीं। सरकार को चाहिए कि खाली पोस्टों में भर्ती की जाए और और भर्तियों में आउट सोर्सिंग बंद की जाए। मजदूरों के पंजीकरण के लिए फार्मों पर पार्षद, सरपंच के हस्ताक्षर करने के बिना ही भवन निर्माण के साथ संबंधित जत्थेबंदियों को ही फार्म चेक करने की इजाजत देने का फैसला किया जाए। बेटियों की शादी की रकम को 20 हजार किया जाए। कम से कम पैंशन 60 साल की आयु के बाद 4000 दी जाए। एसडीएम स्तर पर मजदूरों के वेलफेयर बोर्ड की मीटिंग हर महीने होनी चाहिए और सारे निर्माण मजदूरों के केस क्लीयर किए जाए।
यूनियन सदस्य पटेल चौंक से रैली निकालते हुए।
hin_Deva bho_Deva hin_Deva hin_Deva hin_Deva hin_Deva